b'\n_START_ARTICLE_\nFreak on a Leash\n_START_SECTION_\nMenestys\n_START_PARAGRAPH_\n"Freak on a Leash" on Kornin menestyneimpi\xc3\xa4 kappaleita. Se sai vuonna 1999 Grammy-ehdokkuuden kategorioissa Best Metal Performance ja Best Short Form Music Video, joista j\xc3\xa4lkimm\xc3\xa4isen se voitti. MTV Awardsista Korn voitti kappaleella kategoriat Best Editing (paras editointi) ja Best Rock Video (paras rock-video). Kappale p\xc3\xa4rj\xc3\xa4si hyvin my\xc3\xb6s eri maiden listoilla, varsinkin yhtyeen Got the Life -kappaleen tapaan musiikkivideoiden puolella.\n_START_SECTION_\nMusiikkivideo\n_START_PARAGRAPH_\nKappaleen musiikkivideon on ohjannut Todd McFarlane, joka sai avustusta musiikkivideoohjaajilta Jonathan Daytonilta ja Valerie Farikselta. Video koostuu animaatiosta ja live-kuvamateriaalista. Videon alussa joukko lapsia menee vartioidulla alueella olevalle kielekkeelle hyppim\xc3\xa4\xc3\xa4n ruutua. Paikan vartija huomaa t\xc3\xa4m\xc3\xa4n ja tulee paikalle ase k\xc3\xa4dess\xc3\xa4\xc3\xa4n. Juuri kun er\xc3\xa4s tytt\xc3\xb6 on aloittamassa, vartija kompastuu ja h\xc3\xa4nen aseensa laukeaa. Luoti menee juuri tyt\xc3\xb6n ohitse ulkomaailmaan ja kulkee katkeamattomasti kaupungin l\xc3\xa4pi osuen lopulta Kornin julisteeseen. Siell\xc3\xa4 Kornin j\xc3\xa4senet soittavat ja Jonathan Davis l\xc3\xa4hett\xc3\xa4\xc3\xa4 luodin samaa reitti\xc3\xa4 takaisin toiseen julisteeseen, jossa tytt\xc3\xb6 koppaa sen ja antaa vartijalle. Lapset l\xc3\xa4htev\xc3\xa4t nauraen pois, vartijan j\xc3\xa4\xc3\xa4dess\xc3\xa4 kummastelemaan asiaa.\n_START_SECTION_\nMuuta\n_START_PARAGRAPH_\nKorn on julkaissut my\xc3\xb6s kappaleestaa unplugged-version vuonna 2006._NEWLINE_Kappale l\xc3\xb6ytyy videopeleist\xc3\xa4 Guitar Hero World Tour ja Guitar Hero Live, ja sen saa my\xc3\xb6s ladattavana sis\xc3\xa4lt\xc3\xb6n\xc3\xa4 Rock Band 3 -videopeliin.'